Listhaug-utvalg kan ta makten fra Tine og Nortura

Landbruksministeren setter ned et utvalg som skal se på konkurransen i markedene for kjøtt og melk. - Dagens situasjon er usunn, sier Sylvi Listhaug.

Landbruksminister Sylvi Listhaug vil invitere inn «folk som har vært utenfor det gode selskap» i sin arbeidsgruppe. Alley, Ned

15. jan. 2014 05:58 Sist oppdatert 15. januar 2014

– Det er et skrikende behov for å gå igjennom markedene for kjøtt og melk i Norge. Dagens system har stått i ro i åtte år, sier landbruksminister Sylvi Listhaug (Frp) til Aftenposten.

Tine og Nortura, som eier merkevarene Gilde og Prior, er i dag dominerende aktører i markedene de selv regulerer. Markedsreguleringen har som formål å sikre en best mulig balanse mellom produksjon og etterspørsel (se fakta).

Nå skal Listhaug sette ned en arbeidsgruppe som får i oppgave å evaluere konkurransesituasjonen og komme med forslag til endringer i ordningene.

– Mange har sammenlignet situasjonen i disse markedene med at bukken passer havresekken, sier Listhaug.

– Gjør du det?

– Situasjonen er i alle fall usunn, og det er mange gode grunner til å se nærmere på ordningen. Vi må legge til rette for økt konkurranse og for et bedre forhold mellom samvirkene og frittstående produsenter. Det vil komme forbrukerne til gode, sier Listhaug.

— De små er blitt neglisjert

Hvem som skal sitte i utvalget, er ennå ikke bestemt, men Tine, Nortura og bondeorganisasjonene skal være med.

Les også Tine kan miste makt med en ny regjering

– Samtidig er vi opptatt av å invitere inn folk som har vært utenfor det gode selskap de siste åtte årene. Vi har hatt en situasjon hvor små private aktører er blitt neglisjert. Q-Meieriene har ikke hatt en statsråd på besøk på over 10 år. – Det kan høres ut som om du allerede har bestemt deg for å endre på ordningen?

– Hva som blir utfallet av gruppens arbeid, gjenstår å se. Én mulighet er at andre instanser overtar regulatorjobben. Det kan også hende at hele ordningen avvikles eller at den fortsetter omtrent som i dag.

Statsråden understreker at hun «i utgangspunktet er for å gjøre endringer som gir økt konkurranse i meieri— og kjøttmarkedet».

- Konkurranse ga skrukork

– Tine har i dag 85 prosent av konsummelkmarkedet og Nortura har fra 65 til 73 prosent av ulike markeder for kjøtt. Behovet for mer konkurranse er stort.

Hun mener dette vil komme forbrukerne til gode gjennom lavere priser og bedre produkter.

– Vi kan takke Q-meieriene for at vi i dag har skrukork på melkekartongen og at det selges kartonger på 1,75 liter i butikken. Her har Tine kommet etter, men på andre områder har de ligget foran. Dette viser hvor viktig det er med konkurranse, sier Listhaug.

Frykter for dagens landbruk

Onsdag morgen møtte Sylvi Listhaug den forrigelandbruksministeren Trygve Slagsvold Vedum (Sp) til debatt i Politisk kvarterpå P2.

Slagsvold Vedum mener store endringer i dagens system kan komme til å trueopprettholdelse av landbruk i hele landet.

— Vi ønsker å ha et landbruk i hele landet, og da må vi haet system hvor det er mottaksplikt. Da må Tine hente melk på det minste lillemelkebruk. Spørsmålet er om man vil ha landbruk i hele landet. Hvis man ikkevil ha det kan man ta i bruk andre virkemidler, sier Slagsvold Vedum medhenvisning til Listhaug.

— Jeg vil ha landbruk i hele landet, men jeg mener det ernødvendig å se gjennom dette, fastslår Listhaug.

Fakta Markedsregulering i norsk landbruk Markedsreguleringen skal sikre en best mulig balanse mellom produksjon og etterspørsel.Nortura, Norske Felleskjøp og Tine er regulatorer i markedene for kjøtt-, korn- og melkeprodukter.Markedsregulator har mottaksplikt fra bønder over hele landet og forsyningsplikt til andre aktører i industrien. Prisene er bestemt i jordbruksavtalen.Dersom det produseres for lite, kan det åpnes for import ved at Statens landbruksforvaltning reduserer importsatsene i en periode.Dersom det produseres for mye, kan ulike tiltak som lagring og eksport iverksettes av markedsregulatorene.For fjærfe, frukt og grønt har man ikke en markedsregulator og prisdannelsen er dermed friere.Kilde: Kilde: Norsk institutt for landbruksøkonomisk forskning (NILF). Vis mer